wickkiey/tamil-wikipedia-chunked huggingface dataset:
# இந்திய உணவுப் பாதுகாப்புச் சட்டம்

## விமர்சனங்கள்

இச் சட்டம் தொடர்பாகப் பல விமர்சனங்கள் பொருளாதார, அரசியல், சமூக நோக்கில் முன்வைத்துள்ளன. இந்தச் சட்டம் நடைமுறைக்கு வந்தால் இந்தியாவின் மிகவும் மோசமான கடன் நிலையை மேலும் தீவிரமாக்கும். இத் சட்டத்தில் இதன் செலவுகள் எவ்வாறு கவனிக்கப்படும் என்று எந்த விபரமும் இல்லை.  
இச் சட்டத்தினால் உணவுப் பொருட்களின் விலை மலிந்து உழவர்கள் பாதிப்படைவார்கள். இதனை முன்வைத்துப் பல உழவர் மன்றங்கள் இச் சட்டத்தை எதிர்த்துள்ளன. மேலும் இந்தச் சட்டம் பெரும் தானியங்களுக்கே முக்கியத்துவம் கொடுப்பதால் சிறு தானியங்கள், பழங்கள், மரக்கறிகள், கிழங்குகள், பருப்புகள் போன்ற பல்வகை வேளாண் பண்டங்கள் பாதிப்பு அடையும் என்று சி.ஏ.சி அறிக்கை, நடுவண் வேளாண் அமைச்சர் உட்பட பலர் சுட்டிக் காட்டியுள்ளனர்.  
இத் சட்டம் நல்லது என்றாலும் இதை திறமையாக நிறைவேற்றுவது கடினமானது. இந்தியாவில் உணவாக்கத்தை விட விநியோகமே பெரும் பிரச்சினையாக உள்ளது. இச் சட்டம் இந்தப் பிரச்சினையைத் தீர்க்காது. இதன் பலன்கள் ஏழை மக்களைச் சென்றடைவதற்கும், நிறைவேறுவதற்கும் எந்தவிதமான உறுதிப்பாடும் இல்லை. அரசு சிறந்த சந்தை ஊக்குவிப்புக்களைச் செய்ய வேண்டுமே ஒழிய இலவசங்களை வழங்கக் கூடாது என்று சிலர் வலுதுசாரிப் பார்வையில் விமர்சித்துள்ளார்கள்.  
இச் சட்டம் மாநிலங்களின் கருத்துகளைப் பெறாமல் வடிவமைக்கப்பட்டுள்ளது. மாநிலங்களில் ஏற்கனவே நிறைவேற்றும் இதே போன்ற திட்டங்களுக்கு இவை இடையூறாக அமையலாம் என்று கூறித் தமிழ்நாடு அரசு இச் சட்டத்தை எதிர்க்கிறது. மேலும், இச் சட்டம் அரசியல் இலாபம் கருதி மட்டுமே முன்வைக்கப்படுகிறது என்று எதிர்கட்சிகள் உட்படப் பலர் குற்றம் சாற்றியுள்ளார்கள்.
# தேவார வைப்புத் தலங்கள்

**தேவார வைப்புத் தலங்கள்** என்பவை தேவாரத்தில் தனிப்பாடல்களாகப் பாடப்பெறாமல், வேற்றூர் பதிகத்தின் இடையிலும், பொது பதிகத்தின் இடையிலும் குறிப்பிடப்படும் தலங்களாகும். இவை சைவர்களால் போற்றப்பெறுகின்றன. இவ்வாறான தேவார வைப்புத் தலங்கள், 276 தேவாரத்தலங்களிலிருந்து வேறுபட்டனவாகும். கீழுள்ள பட்டியலின்படி வைப்புத்தலங்கள் 147 ஆகும்.
# தேவார வைப்புத் தலங்கள்

## தேவார வைப்புத் தலங்களின் பட்டியல்
| 106 | 87 | நியமம்/நேமம் (தஞ்சாவூர், சோழ நாடு) | அப்பர் |  |
| 107 | 66 | நெடுவாயில்/நெடுவாசல் (நாகப்பட்டினம், சோழ நாடு) | சம்பந்தர், அப்பர் |  |
| 108 | 39 | நெய்தல்வாயில்/நெய்தவாசல் (நாகப்பட்டினம், சோழ நாடு) | அப்பர் |  |
| 109 | 67 | அன்னப்பன்பேட்டை பஞ்சாக்கை/- (நாகப்பட்டினம், சோழ நாடு) | அப்பர் |  |
| 110 | 55 | பன்னூர்/பண்ணூர் (நாகப்பட்டினம், சோழ நாடு) | சுந்தரர் |  |
| 111 | 156 | பரப்பள்ளி/பரஞ்சேர்வழி (ஈரோடு, கொங்கு நாடு) | அப்பர் |  |
| 112 | 74 | பழையாறை/கீழப்பழையாறை (தஞ்சாவூர், சோழ நாடு) | சம்பந்தர் |  |
| 113 | 107 | பிடவூர்/திருப்பட்டூர் (திருச்சி, சோழ நாடு) | அப்பர், சுந்தரர் |  |
| 114 | 56 | பிரம்பில்/பெரம்பூர் (நாகப்பட்டினம், சோழ நாடு) | அப்பர் |  |
| 115 | 76 | புதுக்குடி / (திருவாரூர், சோழ நாடு) | அப்பர் |  |
| 116 | 15 | புரிசைநாட்டுப் புரிசை/புரிசை (திருவண்ணாமலை, தொண்டை நாடு) | சுந்தரர் |  |
| 117 | 133 | புலிவலம்/- (திருவாரூர், சோழ நாடு) | அப்பர் |  |
| 118 | 164 | பூந்துறை/சிந்து பூந்துறை (திருநெல்வேலி, பாண்டிய நாடு) | அப்பர் |  |
| 119 | 120 | பெருந்துறை/- (புதுக்கோட்டை, சோழ நாடு) | அப்பர் |  |
| 120 | 63 | பேராவூர் (நாகப்பட்டினம், சோழ நாடு) | அப்பர் |  |
| 121 | 162 | (ஆன்பட்டிப்)பேரூர்/பேரூர்-கோயம்புத்தூர் (கோயம்புத்தூர், கொங்கு நாடு) | அப்பர், சுந்தரர் |  |
| 122 | 166 | பொதியின் மலை பாபநாசம்/பாபநாசம் (திருநெல்வேலி, பாண்டிய நாடு) | அப்பர் |  |
| 123 | 17 | பொன்னூர் நாட்டுப் பொன்னூர்/பொன்னூர் (திருவண்ணாமலை, தொண்டை நாடு) | சுந்தரர் |  |
| 124 | 128 | பொய்கைநல்லூர்/பொய்யூர் (நாகப்பட்டினம், சோழ நாடு) | அப்பர் |  |
| 125 | 143 | மணற்கால்/மணக்கால் (திருவாரூர், சோழ நாடு) | அப்பர் |  |
| 126 | 40 | மணிக்கிராமம்/- (நாகப்பட்டினம், சோழ நாடு) | அப்பர் |  |
| 127 | 29 | மந்தாரம்/ஆத்தூர் (நாகப்பட்டினம், சோழ நாடு) | அப்பர் |  |
| 128 | 129 | மாகாளம்/ஆனை மாகாளம் (நாகப்பட்டினம், சோழ நாடு) | அப்பர் |  |
| 129 | 187 | மாகாளம்/உஞ்சை மாகாளம், உஜ்ஜயினி (மத்தியப்பிரதேசம், வட நாடு) | அப்பர் |  |
| 130 | 44 | மாகுடி/மாமாகுடி (நாகப்பட்டினம், சோழ நாடு) | அப்பர் |  |
| 131 | 159 | மாட்டூர்/சேவூர் (கோயம்புத்தூர், கொங்கு நாடு) | அப்பர், சுந்தரர் |  |
| 132 | 57 | மாட்டூர்/மாத்தூர் (நாகப்பட்டினம், சோழ நாடு) | அப்பர், சுந்தரர் |  |
| 133 | 94 | மாந்துறை/திருமாந்துறை (தஞ்சாவூர், சோழ நாடு) |  |  |
| 134 | 47 | மாறன்பாடி/இறையூர், எறையூர் (விழுப்புரம், நடு நாடு) | சம்பந்தர் |  |
| 135 | 110 | மிழலைநாட்டு மிழலை/ தேவமலை (புதுக்கோட்டை, சோழ நாடு) | சுந்தரர் |  |
| 136 | 75 | முழையூர்/- (தஞ்சாவூர், சோழ நாடு) | அப்பர் |  |
| 137 | 157 | மூலனூர்/- (ஈரோடு, கொங்கு நாடு) | சுந்தரர் |  |
| 138 | 52 | மூவலூர்/- (நாகப்பட்டினம், சோழ நாடு) | சம்பந்தர், அப்பர் |  |
| 139 | 160 | மொக்கணீச்சுரம்/- (கோயம்புத்தூர், கொங்கு நாடு) |  |  |
| 140 | 24 | வடகஞ்சனூர்/- (விழுப்புரம், நடு நாடு) | சுந்தரர் |  |
| 141 | 19 | வளைகுளம்/வளர்புரம் (வேலூர், தொண்டை நாடு) | அப்பர் |  |
| 142 | 64 | வழுவூர்/- (நாகப்பட்டினம், சோழ நாடு) | அப்பர் |  |
| 143 | 189 | வாரணாசி/காசி (உத்தரப்பிரதேசம், வட நாடு) | சம்பந்தர் |  |
| 144 | 60 | விடைவாய்க்குடி/வாக்குடி, வாழ்குடி (நாகப்பட்டினம், சோழ நாடு) | அப்பர் |  |
| 145 | 30 | விளத்தொட்டி/ (தஞ்சாவூர், சோழ நாடு) | அப்பர் |  |
| 146 | 179 | விவீச்சுரம்/பீமாவரம் (ஆந்திரம்) | அப்பர் |  |
| 147 | 116 | வெற்றியூர்/திருவெற்றியூர் (சிவகங்கை, பாண்டிய நாடு) | சம்பந்தர், அப்பர், சுந்தரர் | } |
# நாயன்மார் அவதாரத் தலங்கள்

**நாயன்மார் அவதாரத் தலங்கள்** என்பவை சிவத்தொண்டர்களான அறுபத்து மூன்று நாயன்மார்கள் பிறந்த தலங்களாகும். இவற்றில் ஐம்பத்தி எட்டு (58) தலங்கள் தமிழகத்தில் அமைந்துள்ளன. மற்றவை பாண்டிச்சேரி (காரைக்கால்), ஆந்திரா, கர்நாடகா ஆகிய மாநிலங்களில் ஒன்று என்ற வீதத்திலும், கேரளா மாநிலத்தில் இரண்டு இடங்களிலும் அமைந்துள்ளன.
# நாயன்மார் அவதாரத் தலங்கள்

## அவதாரத் தலங்கள்

| **நாயன்மார் பெயர்** | **அவதாரத் தலம்** |  |
| --- | --- | --- |
| திருநீலகண்டர் | தில்லை |  |
| இயற்பகை நாயனார் | பல்லவனீச்சரம் |  |
| இளையான்குடி மாறநாயனார் | இளையான்குடி |  |
| மெய்ப்பொருள் நாயனார் | திருக்கோவலூர் |  |
| விறன்மிண்ட நாயனார் | செங்கண்ணூர் |  |
| அமர்நீதி நாயனார் | பழையாறை |  |
| எறிபத்த நாயனார் | கருவூர் |  |
| ஏனாதி நாயனார் | ஏனநல்லூர் |  |
| கண்ணப்ப நாயனார் | உடுப்பூர் |  |
| குங்கிலியகலையனார் | திருக்கடவூர் |  |
| மானக்கஞ்சாற நாயனார் | கஞ்சனூர் |  |
| அரிவட்டாயர் | கணமங்கலம் |  |
| ஆனாய நாயனார் | திருமங்கலம் |  |
| மூர்த்தி நாயனார் | மதுரை |  |
| முருக நாயனார் | திருப்புகலூர் |  |
| உருத்திரபசுபதி நாயனார் | தலையூர் |  |
| திருநாளைப் போவார் நாயனார் | ஆதனூர் |  |
| திருக்குறிப்புத் தொண்ட நாயனார் | திருக்கச்சி |  |
| சண்டி நாயானார் | திருசேய்ஞலூர் |  |
| திருநாவுக்கரசர் | ஆமூர் |  |
| மாணிக்கவாசகர் | திருவாதவூர் |  |
| குலச்சிறை நாயனார் | மணமேற்குடி |  |
| பெருமிழலைக்குறும்பர் நாயனார் | மிழலை |  |
| காரைக்கால் அம்மையார் | காரைக்கால் |  |
| அப்பூதியடிகள் | திங்களூர் |  |
| திருநீலநக்க நாயனார் | சாத்தமங்கை |  |
| நமிநந்தி நாயனார் | ஏமப்பேறூர் |  |
| திருஞானசம்பந்தமூர்த்தி | சீர்காழி |  |
| ஏயர்கோன் கலிக்காமர் | பெருமங்கலம் |  |
| திருமூலர் | சாத்தனூர் |  |
| தண்டியடிகள் நாயனார் | ஆரூர் |  |
| மூர்க்கர் நாயனார் | வேற்காடு |  |
| சோமாசிமாறர் நாயனார் | அம்பர் |  |
| சாக்கியர் நாயனார் | திருச்சங்கமங்கை |  |
| சிறப்புலி நாயனார் | ஆக்கூர் |  |
| சிறுத்தொண்டர் | திருச்செங்காட்டங்குடி |  |
| கழறிற்றறிவார் | கொடுங்கோளூர் |  |
| கணநாதர் நாயனார் | காழி |  |
| கூற்றுவர் நாயனார் | களப்பால் |  |
| புகழ்ச் சிறை நாயனார் | உறையூர் |  |
| நரசிங்கமுனையரையர் | திருநாவலூர் |  |
| அதிபத்தர் நாயனார் | திருநாகை |  |
| கலிக்கம்பர் நாயனார் | பெண்ணாகடம் |  |
| கலியர் நாயனார் | ஒற்றியூர் |  |
| சத்தி நாயனார் | வரிஞ்சையூர் |  |
| ஐயடிகள்காடவர்கோன் நாயனார் | திருக்கச்சி |  |
| கணம்புல்லர் | பேளூர் |  |
| காரி நாயனார் | திருக்கடவூர் |  |
| நெடுமாறர் நாயனார் | மதுரை |  |
| வாயிலார் | திருமயிலை |  |
| முனையடுவார் | நீடூர் |  |
| கழற்சிங்கர் | திருக்கச்சி |  |
| இடங்கழி நாயனார் | கொடும்பாளூர் |  |
| செருத்துணை நாயனார் | கீழ்த்தஞ்சை |  |
| புகழ்த்துணை நாயனார் | அரிசிற்கரைப்புத்தூர் |  |
| கோட்புலி நாயனார் | திருநாட்டியத்தான்குடி |  |
| பூசல் நாயனார் | திருநின்றவூர் |  |
| மானி நாயனார் | பழையாறை |  |
| நேசர் | காம்பீலி |  |
| செங்கண்ணர் நாயனார் | உறையூர் |  |
| திருநீலகண்டபாணர் | எருக்கத்தம்புலியூர் |  |
| சடையர் | திருநாவலூர் |  |
| இசைஞானியார் | ஆரூர் (கமலாபுரம்) |  |
| சுந்தரமூர்த்தி நாயனார் | திருநாவலூர் | } |
# ஆறாம்திணை (இணைய இதழ்)

**ஆறாம்திணை** - தமிழின் முதல் முழுமையான இணைய நாளிதழ் – ’உலகத் தமிழர்களை ஒருங்கிணைக்கும் உறவுப் பாலம்’என்ற பதாகையுடன் மகாகவி பாரதி பிறந்த நாளான டிசம்பர் 11, 1998 அன்று தொடங்கப்பட்டது.  
தமிழ் வாழ்க்கை திணைப் புல வழியில் பிரிக்கப்பட்டுள்ளது. ஈராயிரம் ஆண்டுகளுக்கு முன்பே குறிஞ்சி, முல்லை, மருதம், நெய்தல், பாலை என நிலம் ஐந்து வகைமைப் படுத்தப்பட்டு அதற்குரிய தொழில்கள் மற்றும் பண்பாடு குறிப்புணர்த்தப்பட்டது தமிழுக்கு மட்டுமேயுரிய சிறப்பு. இன்று நவீன யுகத்தின் வாழ்க்கையோடு மற்றொரு அங்கமாக இணையம் செயல்படத் தொடங்கியதைக் காட்டும் வகையில் இணையத்தையும் ஒரு திணையாக்கி இந்த இதழுக்கு ஆறாம்திணை எனப் பெயரிடப்பட்டது. இணையத்தை ஒரு ஊடகமாக, செய்தித் தொடர்புச் சாதனமாக, குறிப்பாக இதழியல் வழியில் பயன்படுத்தமுடியும் என முதன்முதலில் நிரூபித்த இணைய இதழ். தமிழின் முதன்மையான முன்னணி இணைய இதழ்களில் ஒன்று.  
தமிழக மக்கள் மத்தியில் இணையம் பிரபலம் ஆகாத ஒரு காலகட்டத்தில் தொடங்கப்பட்ட ஆறாம்திணை குறுகிய காலத்தில் கல்வியாளர்கள், இலக்கியவாதிகள், அறிவுஜீவிகள் மட்டுமல்லாமல் அரசுத் தரப்பிலும் பாராட்டுதலைப் பெற்றது. அதைவிட, உலகம் முழுவதும் அறிவு நாற்றுகளாகப் பிடுங்கி நடப்பட்ட தமிழர்களை ஒருங்கிணைக்கும் உறவுப் பாலமாகச் செய்யப்பட்டது. இதனால் புலம் பெயர்ந்த சூழலில் வாழும் உலகத் தமிழர்களின் முதல் விருப்பமாக இருந்தது. இதன் ஆசிரியராகச் செயல்பட்டவர் எழுத்தாளரும் ஊடகவியலாளருமான மூ. அப்பணசாமி.
# திருவிசைப்பா திருப்பல்லாண்டு திருத்தலங்கள்

**திருவிசைப்பாத் திருத்தலங்கள்** என்பவை சைவத்திருமுறையான திருவிசைப்பாவில் குறிப்பிடப்பெற்றுள்ள சிவத்தலங்களாகும். திருவிசைப்பாவும், திருப்பல்லாண்டும் முறையாக அமைந்த இசைப்பதிகங்களைக் கொண்டவையாகும். இவ்விரண்டையும் திருமாளிகைத் தேவர், சேந்தனார், கருவூர்த் தேவர், பூந்துருத்தி நம்பிகாடநம்பி, கண்டராதித்தர், வேணாட்டடிகள், திருவாலியமுதனார், புருடோத்தம நம்பி, சேதிராயர் ஆகிய அருளாளர்கள் இயற்றியுள்ளனர். அவர்கள் இயற்றியுள்ள பதிகங்களுக்குரிய 14 தலங்கள் பின்வருமாறு அமையும்.  
- கோயில்
- கங்கை கொண்ட சோளேச்சரம்
- களந்தை ஆதித்தேச்சரம்
- கீழ்க்கோட்டூர் மணியம்பலம்
- திருமுகத்தலை
- திரைலோக்கிய சுந்தரம்
- திருப்பூவணம்
- திருச்சாட்டியக்குடி
- தஞ்சை இராசராசேச்சரம்
- திருவிடைமருதூர்
- திருவாரூர்
- திருவீழிமிழலை
- திருவாவடுதுறை
- திருவிடைக்கழி
# உண்ணியப்பம்

கேரள மாநிலப் பணியாரங்களில் **உண்ணியப்பம்** (*Unni appam*, ) மிக முக்கியமானது. வாழைப்பழம், அரிசி மாவு மற்றும் வெல்லத்தைப் பயன்படுத்தி இப்பணியாரம் செய்யப்படுகிறது. கொட்டாரக்கரை மகாகணபதி கோவிலில் முக்கிய நிவேத்தியம் உண்ணியப்பம் ஆகும்.
# உண்ணியப்பம்

## செய்முறை

### தேவையானவை

| பொருள் | அளவு |  |
| --- | --- | --- |
| அரிசிமாவு | 300 கிராம் |  |
| வெல்லம் | 500 கிராம் |  |
| பாளையங்கோடன் பழம் | 2 |  |
| தேங்கா பத்தை | கொஞ்சம் |  |
| எள்ளு | 1/4 கோப்பை |  |
| ஏலக்கா தூள் | 3 கரண்டி |  |
| எண்ணெய் | தேவையான அளவு |  |
| நெய் | 2 தேக்கரண்டி | } |
# பழம்பொரி

கேரளாவின் நாட்டுப்புற பணியாரங்களில் ஒன்று **பழம்பொரி** (ஆங்கிலம்:Plantain Fritters). கேரளாவின் பல்வேறு பகுதிகளில் இதற்கு ஏத்தக்காப்பம், வாழக்காப்பம், பழம் போளி என்றெல்லாம் பெயர்கள் உள்ளன.
# பழம்பொரி

## செய்முறை

மாலைவேளை நொறுக்குத் தீனிகளில் முக்கிய இடம்பெறும் பழம்பொரியைச் செய்வது எளிது. பழம்பொரி செய்வதற்கு மிகுதியாக நேந்திரன்பழங்களே பயன்படுத்தப்படுகின்றன. நேந்திரன்காய் தோல் உருவி எடுத்து இரண்டாக பகுத்து, மைதா மாவில் பிசைந்து சூடான எண்ணெயில் பொரித்து எடுப்பது தான் பழம்பொரி. பழுக்காத நேந்திரன்காயுடன் கூட இதே போன்று கடலைமாவு சேர்த்து பொரித்து பணியாரம் செய்வதுண்டு. இதற்கு பஜ்ஜி என்று பெயர். சில சமயம் பழுத்த நேந்திரன்காய் புழுங்கிய பிறகு பழம்பொரி செய்வதுண்டு. அரிசி மாவில் சற்று சர்க்கரை, சீரகம் மற்றும் கொஞ்சம் மஞ்சள் தூளும் சேர்க்கலாம்.
# சிவாஜி நகர், பெங்களூர்

::சிவாஜி நகர், புனே என்ற இடத்துடன் குழப்பிக் கொள்ளாதீர்.  
சிவாஜி நகர், பெங்களூரின் வடகிழக்கு மூலையில் உள்ளது.
# சிவாஜி நகர், பெங்களூர்

## பெயர் சிறப்பு

மராத்திய மாமன்னர் "சிவாஜி" அவர்களின் பெயரால் அமைக்கப்பட்ட பகுதியாகும்.
# சிவாஜி நகர், பெங்களூர்

## மக்கள் வகைப்பாடு

இது பல இன மக்கள் வாழும் பகுதியாகும். இங்கு தமிழர்கள் மிகுதியாய் உள்ளனர்.
# சிவாஜி நகர், பெங்களூர்

## அஞ்சல் எண்

இது பெங்களூரின் அஞ்சல் எண்ணில் இது 560 051 ஐ பெற்றுள்ளது.
இது பெங்களூர்-51 என அறியப்படுகிறது.
# ஏரிக்கரை (பெங்களூரு)

**ஏரிக்கரை** என்பது பெங்களூரின் தென் கிழக்கு பகுதியில் உள்ள ஒரு பகுதியாகும்.
# ஏரிக்கரை (பெங்களூரு)

## பெயர் மாற்றம்

1970 வரை 'ஏரிக்கரை" எனப்பட்ட இது. பின் , கன்னடர்களின் தாக்கத்தால் "அரிகரா" எனப்படுகிறது.
# ஏரிக்கரை (பெங்களூரு)

## வளர்ச்சி

இது பெங்களூரின் வளர்ந்துவரும் புறநகர் பகுதிகளில் ஒன்றாகும்.
# அத்திப்பள்ளி

**அத்திப்பள்ளி** (*Attibele*) என்பது தமிழ்நாட்டின், ஒசூருக்கு அருகில் கர்நாடக மாநிலத்தில் உள்ள ஒரு ஊராகும்.
# அத்திப்பள்ளி

## அமைவிடம்

இது தமிழ்நாடு எல்லையை அடுத்தாற்போல , ஓசூரில் இருந்து 8 கி.மீ தொலைவில் உள்ளது.
# அத்திப்பள்ளி

## போக்குவரத்து

இங்கிருந்து பெங்களூரின் பிற பகுதிகளுக்கும், தமிழ்நாட்டில் உள்ள ஓசூருக்கும் சென்று வர பேருந்துகள் இயக்கப்படுகின்றன.
# அத்திப்பள்ளி

## நிர்வாகம்

இது கர்நாடக மாநிலத்தின் , பெங்களூர் நகர்ப்புற மாவட்டத்தில் , ஆனேக்கல் தாலுக்காவில் , மாநிலத்தின் கடைசி ஊர் மற்றும் ஒரு பேரூராட்சி ஆகும் .
# அத்திப்பள்ளி

## மக்கள் தொகை

இங்கு 2001 கணக்கெடுப்பின்படி 35,000 வாழ்கிறார்கள் . ஏறக்குறைய அனைவரும் கன்னடம் மற்றும் தமிழ் பேசுவோர் ஆவார்கள் .
# த நெக்லசு (சிறுகதை)

**வைர அணிகலன்** (The Necklace) குய் டெ மாப்பசான் என்ற பிரெஞ்சு எழுத்தாளரால் இயற்றப்பட்ட ஒரு சிறுகதையாகும்.
லெ கௌலொஇச் என்ற பிரெஞ்சு செய்திதாளில் 17 பிப்ரவரி 1884ல் வெளியிடப்பட்டது.
# த நெக்லசு (சிறுகதை)

## கதைச்சுருக்கம்

"வைர அணிகலன்" என்பது மடில்டா லொய்சல் மற்றும் அவரது கணவரைக் குறிக்கும் கதையாகும்.
மடில்டா பெரிய சமுகப்பதவியிலும் தன்னிடம் நிறைய நகைகள் இருப்பதாகவும் கற்பனை செய்துக்கொள்வார். இவர் குறைந்த ஊதியம் எழுத்தராக பணிபுரியும் ஒருவரை திருமணம் செய்துக்கொண்டார்.
மடில்டா தன் அழகுக்கேற்ற தனக்கு வசதியான குடும்பம் இல்லையே என்று தினமும் வருந்துவார்.
ஒரு நாள் தன் கணவர் பொது நெறிமுறை கட்சி அமைச்சிடமிருந்து அழைப்பிதழைக் கொண்டுவந்தார்.
ஆனால் மடில்டாவுக்கோ தனக்கு அழகான உடையும் நகைகளும் இல்லையே என்று நினைத்தார்.
அதனால் லொய்சல் வேட்டை துப்பாக்கி வாங்குவதற்காக தான் சேமித்து வைத்துள்ள 400 பிராங்குகள் மடில்டாவிடம் உடை வாங்குவதற்கு கொடுத்தார். மடில்டா தன் தோழி ஜீன் ஃபாரச்டியரிடம் வைர நகையை கடன் வாங்கினார்.
விருந்துக்கு பிறகு அவர் வைர நகை தொலைந்துப்போய் விட்டதாக கண்டறியப்பட்டது.
அவர் அதற்கு பதிலாக ஒரு விரைவான வழி கண்டறிய முயற்சித்தார்.
அவர் ஒரு கடைக்கு சென்று 36,000 பிராங்குகள் இருக்கும் இதே போன்ற வைரநகையை பிறரிடம் கடன் வாங்கித் தன் தோழியிடம் மீட்டினார்.
தன் கடனை அடைப்பதற்காக வீடு வீடாகச் சென்று வேலை செய்து வந்து கடனை அடைத்தார்.
பத்து ஆண்டுகளுக்கு பிறகு, ஒரு பூங்காவில் தனது தோழியான ஜீன் ஃபாரச்டியரை சந்தித்தார்.
அப்போது ஃபாரச்டியர் மடில்டாவைப் பார்த்து மிகவும் அதிர்ச்சியுற்றுத் தனக்கு வாங்கித் தந்த மாற்று வைரநகை போலியாகும்.
இதன் மதிப்பு வெறும் 500 பிராங்குகள் தான்.
# ஈவு குலம்

குலக்கோட்பாட்டில் **ஈவு குலம்** அல்லது **காரணி குலம்** (*quotient group* or *factor group*) என்பது சமான உறவு மூலம் ஒரு பெரிய குலத்தின் ஒரேமாதிரியான உறுப்புகளை குழுப்படுத்தக் கிடைக்கும் குலமாகும். எடுத்துக்காட்டாக *n* இன் மடங்குகளால் வேறுபடும் எண்களை முழு எண்களின் கணத்திலிருந்து எடுத்துக்கொண்டு தக்க ஈருறுப்புச் செயலியை வரையறுப்பதன்மூலம் கூட்டல் மாடுலோ *n* -சுழற் குலத்தைப் பெறலாம்.  
ஈவு குலத்தில் முற்றொருமை உறுப்பின் சமானப் பகுதி மூல குலத்தின் இயல்நிலை உட்குலமாகவும், மற்ற சமானப் பகுதிகள் அந்த இயல்நிலை உட்குலத்தின் இணைக்கணங்களாகவும் இருக்கும். மூலக் குலம் *G*; அதன் இயல்நிலை உட்குலம் *N* எனில் ஈவுக்குலத்தின் குறியீடு . இதனை "*G* மாடுலோ *N*" என வாசிக்க வேண்டும்
# ஈவு குலம்

## குலத்தின் உட்கணங்களின் பெருக்கம்

ஈவு குலத்தை வரையறுக்க குலத்தின் உட்கணங்களின் பெருக்கம் என்ற ஈருறுப்புச் செயலி பயன்படுத்தப்படுகிறது.  
*G* குலத்தின் உட்கணங்களின் மீது *உட்கணங்களின் பெருக்கம்* பின்வருமாறு வரையறுக்கப்படுகிறது:  
*S* , *T* என்பன *G* இன் இரு உட்கணங்கள். இவற்றின் பெருக்கம்:
:<math>ST = \{st : s \in S , t \in T \}</math>  
இந்த ஈருறுப்புச் செயலி
- சேர்ப்பு விதியை நிறைவு செய்கிறது
- முற்றொருமை உறுப்பு {*e*}, (குலம் *G* இன் முற்றொருமை உறுப்பு *e* ).  
எனவே *G* குலத்தின் அனைத்து உட்கணங்களின் கணமானது இச்செயலியைப் பொறுத்து ஒற்றைக்குலம்.
# ஈவு குலம்

## வரையறை

குலம் *G* இன் இயல்நிலை உட்குலம் *N* எனில் ஈவு குலம் பின்வருமாறு வரையறுக்கப்படுகிறது:  
:<math> G/N = \{aN : a \in G\}</math>  
இக்கணத்தில் உட்கணங்களின் பெருக்கம் செயலி, குலத்தின் நான்கு பண்புகளையும் நிறைவு செய்கிறது:  
- *N* இன் இரு இடது இணைக்கணங்களின் பெருக்கமும் அதன் மற்றொரு இடது இணைக்கணமாகும் என்பதால் அடைவு விதி நிறைவு செய்யப்படுகிறது.
: <math>aN , bN \in G/N</math> எனில்,
:<math>(aN)(bN) = a(Nb)N = a(bN)N =(ab)(NN)= (ab)N</math>
- உட்கணங்களின் பெருக்கம் செயலி சேர்ப்பு விதியை நிறைவு செய்கிறது.
- இச்செயலியைப் பொறுத்து இடது இணைக்கணங்களின் கணத்தின் முற்றொருமை உறுப்பு *N*
- *aN* இன் நேர்மாறு உறுப்பு *a*<sup>−1</sup>*N* எனும் மற்றொரு இடது இணைக்கணமாக உள்ளதால் ஒவ்வொரு உறுப்புக்கும் நேர்மாறு உறுப்பு உள்ளது.  
குலத்தின் நான்கு பண்புகளும் நிறைவு செய்யப்படுவதால் உட்கணங்களின் பெருக்கல் செயலிக்கு *G*/*N* குலமாகும். இக்குலம் *G* இன் ஈவு குலம் என அழைக்கப்படுகிறது.  
*N* இயல்நிலை உட்குலமாதலால் அதன் இடது மற்றும் வலது இணைக்கணங்கள் சமம்.
:<math>aN = Na , a \in G</math>. எனவே இடது இணைக்கணங்களுக்குப் பதில் வலது இணைக்கணங்களைக் கொண்டும் ஈவு குலத்தை வரையறுக்கலாம்.  
*G*/*N* - *G* இன் பிரிவினையாக அமையும். அப்பிரிவினையின் சிறுசிறு பகுதிகள் *N* இன் இணைக்கணங்கள்.  
எடுத்துக்காட்டாக :
: *G* = {0, 1, 2, 3, 4, 5} கூட்டல் மாடுலோ 6 குலத்தின் இயல்நிலை உட்குலம் *N* = {0, 3}.  
ஈவுக்குலம்:
: *G*/*N* = { *aN* : *a* &isin; G } = { *a*{0, 3} : *a* &isin; {0, 1, 2, 3, 4, 5} } =
:: { 0{0, 3}, 1{0, 3}, 2{0, 3}, 3{0, 3}, 4{0, 3}, 5{0, 3} } =
:: { {(0+0) mod 6, (0+3) mod 6}, {(1+0) mod 6, (1+3) mod 6},
::: {(2+0) mod 6, (2+3) mod 6}, {(3+0) mod 6, (3+3) mod 6},
::: {(4+0) mod 6, (4+3) mod 6}, {(5+0) mod 6, (5+3) mod 6} } =
:: { {0, 3}, {1, 4}, {2, 5}, {3, 0}, {4, 1}, {5, 2} } =
:: { {0, 3}, {1, 4}, {2, 5}, {0, 3}, {1, 4}, {2, 5} } =
:: { {0, 3}, {1, 4}, {2, 5} }.  
ஈவுக் குலம் என்ற பெயர்க் காரணம் முழுஎண்களின் வகுத்தலிலிருந்து பெறப்படுகிறது. 12 பொருள்களை மூன்று மூன்றாகப் பிரிக்க 4 தொகுப்புகள் கிடைக்கும் என்பதன் அடிப்படையில், 12 ஐ 3 ஆல் வகுக்கக் கிடைக்கும் ஈவு 4 எனப்படுகிறது. ஈவுக் குலமும் அதே அடிப்படையில் அமைகிறது. முழு எண்களின் வகுத்தலில் ஈவாக ஒரு எண் கிடைக்கிறது. ஆனால் குலத்தில் அதுவே ஒரு குலமாகக் (ஈவுக் குலம்) கிடைக்கிறது. ஈவுக் குலம் *G*/*N* இல் குல அமைப்பைப் பயன்படுத்தி G இன் உறுப்புகள் மாறுபட்ட குழுக்களாகப் பிரிக்கப்பட்டுள்ளன. அவை *G* இல் *N* இன் இணைக்கணங்களாக உள்ளன.
# ஈவு குலம்

## எடுத்துக்காட்டுகள்

- முழு எண்களின் கூட்டல் குலம்: (**Z, +**); அதன் உட்குலம், இரட்டை முழு எண்களின் கூட்டல் குலம்: (**2Z, +)**.  
**Z** ஏபெல் குலமாதலால் **2Z** ஒரு இயல்நிலை உட்குலம். **Z** இல் **2Z** இன் இணைக்கணங்கள் இரட்டை எண்களின் கணம், ஒற்றை முழு எண்களின் கணம் ஆகிய இரண்டு மட்டுமே. எனவே ஈவு குலம் **Z**/2**Z** இரு உறுப்புகள் கொண்ட சுழற் குலமாக குலத்துடன் சம அமைவியமுடையதாக இருக்கும்.  
இதனைப் பின்வருமாறு பொதுமைப்படுத்தலாம்:  
முழு எண்களின் கூட்டல் குலம் (**Z, +**) இன் உட்குலம் (**nZ, +)** (*n* ஒரு நேர் முழுஎண்) ஐ எடுத்துக் கொள்ளலாம். **Z** ஏபெல் குலமாதலால் **nZ** ஒரு இயல்நிலை உட்குலம்.  
**Z** இல் **nZ** இன் இணைக்கணங்கள்:
:{*n***Z**, 1+*n***Z**, ..., (*n*−2)+*n***Z**, (*n*−1)+*n***Z**}.  
*n* ஐ ஏதேனுமொரு முழுஎண் *k* ஆல் வகுக்கக் கிடைக்கும் மீதி *r* எனில், *k* இருக்கும் இணைக்கணம் *r*+*n***Z** .
ஈவு குலம் **Z**/*n***Z** கூட்டல் மாடுலோ *n* இன் மீதங்களின் குலமாகும். இது *n* கிரம சுழற் குலம்.  
- ஒன்றின் பனிரெண்டாம் படிமூலங்கள், பெருக்கல் ஏபெல் குலம் (*G*). இம்மூலங்கள் அலகு வட்டத்தின் மீதமையும் புள்ளிகளாக இருக்கும். இவை படத்தில் அலகு வட்டத்தின் மீது மூன்று வண்ணப் புள்ளிகளால் அவற்றின் கோணவீச்சுகளுடன் குறிக்கப்பட்டுள்ளன. ஒன்றின் நான்காம் படிமூலங்கள் -*N* (சிவப்புப் புள்ளிகள்), *G* இன் இயல்நிலை உட்குலமாகும்.  
*N* இன் இணைக்கணங்கள் மூன்று. ஒவ்வொரு இணைக்கணமும் மூன்று சிவப்பு அல்லது மூன்று பச்சை அல்லது மூன்று ஊதா புள்ளிகளைக் கொண்டிருக்கும். ஒவ்வொரு இணைக்கணமும் ஒரு பெருக்கல் குலமாகவும் இருப்பதைக் காணலாம் (ஒரு சிவப்பு மற்றும் ஊதா வண்ண உறுப்புகளின் பெருக்கல் ஒரு பச்சை வண்ண உறுப்பு; ஊதா வண்ண உறுப்பின் நேர்மாறு பச்சை,...). எனவே ஈவு குலம் *G*/*N* மூன்று உறுப்புகள் (*N* இன் மூன்று இணைக்கணங்கள்) கொண்ட சுழற் குலமாக இருக்கும்.
# ஈவு குலம்

## பண்புகள்

- ஈவுக் குலம் மிகஎளிய குலத்துடன் (trivial group) சம அமைவியமுடையது; , *G* உடன் சம அமைவியமுடையது.
- ஈவுக் குலம் இன் கிரமம் *G* இல் *N* இன் குறியெண்ணுக்குச் சமம்.  
:<math>O(G/N) = |G : N|</math>  
*G* முடிவுறு குலமெனில், இக்குறியெண் *G* இன் கிரமத்தை *N* இன் கிரமத்தால் வகுக்கக் கிடைக்கும் எண்ணாக இருக்கும். *G* , *N* இரண்டும் முடிவுறா குலங்களாக இருப்பினும் முடிவுறு குலமாக இருக்கலாம். (எ.கா ).  
- <math> \pi \colon G \rightarrow G/N ,</math> என்பது *G* இன் ஒவ்வொரு உறுப்பையும் அவ்வுறுப்பைக் கொண்டுள்ள *N* இன் இணைக்கணத்துடன் இணைக்கும் முழுக்கோப்பான காப்பமைவியமாகும்.
:<math> \pi (g) = gN</math>.
கோப்பு *π* , * மீதான *G* இன் *நியமன வீழல்'' எனப்படும்.  
- *N* ஐக் கொண்டுள்ள *G* இன் உட்குலங்களுக்கும் ஈவுக்குலம் இன் உட்குலங்களுக்குமிடையே ஒரு இருவழி இணைப்பு உள்ளது.  
*H* என்பது *N* ஐ உள்ளடக்கிய *G* இன் உட்குலமெனில், இல் அதற்குரிய இணைப்பாக அமையும் உட்குலம் *π*(*H*) ஆகும்.  
- *G* ஏபெல் குலம் எனில் ம் ஏபெல் குலமாகும்.
- *G* சுழற் குலமாகவோ அல்லது பிறப்பிக்கப்பட்ட முடிவுறு குலமாகவோ இருந்தால் ம் அவ்வாறே இருக்கும்.
# அகப்புறச் சமயம்

**அகப்புறச் சமயம்** என்பது சைவச் சித்தாந்தத்தின் வேதங்கள் மற்றும் சிவாகமங்கள் இரண்டையும் ஏற்றுக்கொள்ளும் சமயங்களாகும். இந்த அகப்புறச் சமயங்கள் ஆறு என்று உமாபதி சிவாசாரியார் எழுதியுள்ள சங்கற்ப நிராகரணம் எனும் சைவசித்தாந்த நூலில் குறிப்பிடப்பட்டுள்ளது.  
அவையாவன:  
1. பாசுபதம்
1. மாவிரதம்
1. காபாலம்
1. வாமம்
1. பைரவம்
1. ஐக்கியவாத சைவம்
# அகப்புறச் சமயம்

## இவற்றையும் காண்க

- அகச் சமயம்
# அகச் சமயம்

**அகச் சமயம்** என்பது சைவச் சித்தாந்தத்தின் பதி, பசு, பாசம் கொள்கையை ஏற்றுக் கொண்ட சமயங்களாகும். எனினும் இவை முக்தி நிலை விளக்கத்தில் மாறுபட்ட கொள்கையுடவை. இந்த அகச் சமயங்கள் ஆறு என்று உமாபதி சிவாசாரியார் எழுதியுள்ள சங்கற்ப நிராகரணம் எனும் சைவசித்தாந்த நூலில் குறிப்பிடப்பட்டுள்ளது.  
அவையாவன:  
1. பாடாணவாத சைவம்
1. பேதவாத சைவம்
1. சிவசமவாத சைவம்
1. சிவசங்கிராந்தவாத சைவம்
1. ஈசுவர அவிகாரவாத சைவம்
1. சிவாத்துவித சைவம்
# அகச் சமயம்

## இவற்றையும் காண்க

- அகப்புறச் சமயம்
# திருவாலி அமுதனார் திருவிசைப்பா

**திருவாலி அமுதனார் திருவிசைப்பா** திருவாலியமுதனாரால் பாடப்பட்டவை. இதன் காலம் 10 ஆம் நூற்றாண்டு. இந்தத் திருவிசைப்பா நான்கு பதிகங்களில் 42 இசைப்பாக்களைக் கொண்டுள்ளது. இவை தில்லையில் உள்ள நடராசப் பெருமானைப் போற்றிப் பாடப்பட்டவை.
# திருவாலி அமுதனார் திருவிசைப்பா

## இசையமைதி

'மையல் மாது' எனத் தொடங்கும் இதன் முதல் பதிகத்தில் உள்ள 11 பாடல்கள் நடராசப் பெருமானை அடிமுதல் முடிவரையில் பாதாதிகேச வருணனையாகப் பஞ்சமப் பண்ணில் அமைந்துள்ளன. 'பவளமாலை' எனத் தொடங்கும் இரண்டாம் பதிகம் 10 பாடல்களைக் கொண்டதாய் 'நட்டராகம்' பண்ணில் அமைந்துள்ளது. இவை அகத்துறைப் பாடல்கள். 'அல்லாய்ப் பகலாய்' எனத் தொடங்கும் மூன்றாம் பதிகம் 11 பாடல்களைக் கொண்டதாய் 'இந்தளம்' என்னும் பண்ணில் அமைந்துள்ளது. இது நடனக் காட்சியைக் காட்டுகிறது. 'கோலமலர்' எனத் தொடங்கும் நான்காம் பதிகம் 'பஞ்சமம்' என்னும் பண்ணில் 10 பாடல்களைக் கொண்டுள்ளது. இது அகத்துறைச் செய்திகளைக் கொண்ட பதிகம்.
# திருவாலி அமுதனார் திருவிசைப்பா

## பாடல் - எடுத்துக்காட்டு

<poem>1
மையல் மாதொரு கூறன் மால்விடை யேறி மான்மறி யேந்தியதடம்
கையன் கார்புரை யும்கறைக் கண்டன் கனல்மழுவான்
ஐயன் ஆரழல் ஆடு வான்அணி நீர்வயல் தில்லை அம்பலத்தான்
செய்ய பாதம் வந்தென் சிந்தை உள்ளிடம் கொண்டனவே.
2
பவளமால் வரையைப் பனிபடர்ந்(து) அனையதோர் படரொளிதரு திருநீறும்
குவளை மாமலர்க் கண்ணியும் கொன்றையும் துன்றுபொற் குழல்திருச் சடையும்
திவள மாளிகை சூழ்தரு தில்லையுள்திரு நடம்புரி கின்ற
தவள வண்ணனை நினைதொறும் என்மனம் தழல்மெழு(கு)ஒக் கின்றதே.
3
அல்லாய்ப் பகலாய் அருவாய் உருவாய் ஆரா அமுதமாய்க்
கல்லால் நிழலாய் கயிலை மலையாய் காண அருளென்று
பல்லா யிரம்பேர் பதஞ்சலிகள் பரவ வெளிப்பட்டுச்
செல்வாய் மதில் தில்லைக்(கு) அருளித் தேவன் ஆடுமே
4
கோல மலர்நெடுங்கண் கொவ்வை வாய்க்கொடி ஏரிடையீர்
பாலினை இன்னமுதைப் பரமாய பரஞ்சுடரைச்
சேலுக ளும்வயல்சூழ் தில்லை நகர்ச் சிற்றம்பலத்(து)
ஏலவுடை எம்இறையை என்றுகொல் காண்பதுவே. </poem>
# திருவாய்மொழி வாசகமாலை

**திருவாய்மொழி வாசகமாலை** நூலை இயற்றியவர் ஒரு வைணவப் பெண்மணி. இவரது பெயர் திருக்கோனேரி தாஸ்யை. காலம் 13 ஆம் நூற்றாண்டு. திருவாய்மொழிப் பாடல்கள் சிலவற்றிற்கு எழுதப்பட்டுள்ள விவரண சதகம்.  
பொதுவாகச் சைவ, வைணவ மரபுகளில் சமய ஆசாரியருடைய நூல்களே செல்வாக்குப் பெறுவது வழக்கம். அல்லாதார் நூல்கள் மக்களிடம் அவ்வளவாகப் பரவுவது இல்லை. அவ்வாறு பரவாமல் போன நூல்களில் இதுவும் ஒன்று.  
நம்மாழ்வார் திருவாய்மொழி 1102 பாடல்களைக் கொண்டது. அதில் 164 பாடல்கள் தெரிந்தெடுக்கப்பட்டு அவற்றிற்கான விரிவுரை கூறுவது இந்த நூல். திருவாய்மொழியில் 10 அல்லது 11 பாடல்களைக் கொண்ட பகுதி ஒரு பதிகம். 10 பதிகங்களைக் கொண்டது ஒரு 'பத்து'. இவ்வாறு 10 பத்துக்கள் சேர்ந்ததே திருவாய்மொழி. இவ்வாறு அமைந்துள்ள திருவாய்மொழி நூலிலிருந்து ஒவ்வொரு பதிகத்திலிருந்தும் முதல்-பாடல் அல்லது முதல்-இரண்டு-பாடல் விரிவுரைக்காக எடுத்துக்கொள்ளப்பட்டுள்ளன. இவ்வாறு எடுத்துக்கொள்ளப்பட்ட பாடல்களே 146. இந்தப் பாடல்களுக்கு விவரண சதகம் பாடும்போது அந்தந்த பதிகத்தில் அடங்கியுள்ள பாடல்கள் அனைத்துக்குமான தொகுப்புப் பொருளையும் இந்த நூல் குறிப்பிட்டு மணிப்பிரவாள நடையில் கூறுகிறது.
# திருக்கோனேரி தாஸ்யை

**திருக்கோனேரி தாஸ்யை** என்பவர் 13 ஆம் நூற்றாண்டில் வாழ்ந்த ஒரு வைணவப் பெண்மணி. திருவாய்மொழி வாசகமாலை என்னும் நூலை எழுதியவர். நம்மாழ்வாரின் திருவாய்மொழியில் பெரிதும் ஈடுபாடு கொண்டவர். திருக்கோனேரி என்பது திருப்பதி ஏழுமலையான் கோயிலிலுள்ள ஏரி. இந்தத் திருக்குளத்தில் பணிபுரிந்துவந்த பெண் இவர் என்பது இவரது பெயரால் அறியலாகும் செய்தி. இவரைப் பற்றிய வேறு செய்தி கிடைக்கவில்லை.
# திருக்கோனேரி தாஸ்யை

## காலம்

இவரது திருவாய்மொழி வாசகமாலை நூலின் முடிவில் இங்குள்ள வாசகங்கள் உள்ளன
:அஸ்மத்குருப்யோ நமஃ, ஆழ்வார் திருவடிகளே சரணம், எம்பெருமானார் திருவடிகளே சரணம், சந்திரகிரி அய்யன் திருவடிகளே சரணம், ஸ்ரீமத் நாராயணையர் திருவடிகளே சரணம், திருக்கோட்டியூர் ஜீயர் திருவடிகளே சரணம், வடக்குத் திருவீதிப் பிள்ளை திருவடிகளே சரணம்
இதில் குறிப்பிடப்பட்டுள்ள வடக்குத் திருவீதிப் பிள்ளையின் காலம் 1217-1322. பிள்ளை நீண்டகாலம் வாழ்ந்தவர். இதனால் இந்தப் பெண்மணியை 13 ஆம் நூற்றாண்டு எனல் பொருத்தமானது.
# திருக்கோனேரி தாஸ்யை

## வெளியிணைப்புகள்

- http://www.tamilvu.org/courses/degree/a041/a0413/html/a0413443.htm
- http://www.tamilvu.org/courses/degree/a041/a0413/html/a04134b1.htm
# சந்தைபுரம்

சந்தைபுரம் , பெங்களூரின் N .H 47 இல் உள்ள ஒரு புறநகர் பகுதியாகும்.
# சந்தைபுரம்

## பெயர்காரணம்

இங்கு சனிகிழமை தோறும் கூடும் சந்தையின் காரணமாக இந்த பெயர் பெற்றதாக அறியப்படுகிறது .
# சந்தைபுரம்

## மக்கள் வகைப்பாடு

இங்கும் கணிசமான அளவில் தமிழ் சமூகம் உள்ளது (42%) ஆகும்.
# புரூக் பீல்ட்

**புரூக் பீல்ட்** கிழக்கு பெங்களூரில் உள்ளது.
# புரூக் பீல்ட்

## நிர்வாகம்

இது "நம்ம பெங்களுரு மாநகர பேரவை" யினால் ("ப்ருஹட் பெங்களூர் மகாஷஹர் பலிகே ") ஆட்சிசெய்ய படுகிறது.
# புரூக் பீல்ட்

## அமைவிடம்

இது வர்தூர் , சன்னனசந்தரம் , மரதாளி ஆகிய பகுதிகளுக்கு அருகே உள்ளது .
# புரூக் பீல்ட்

## உருவாக்கம்

இது பெங்களூரின் உயர்தர மக்கள் வசிக்கும் பகுதியாகும். இது 1800 களில் , ஆங்கிலேயர்கள் , ஆங்கிலோ - இந்தியர்கள் ஆகியோருக்கு உருவாகபட்டதகும்.
# புரூக் பீல்ட்

## மக்கள் வகைப்பாடு

இங்கு அணைத்து இன உயர்குடி மக்களும் வாழ்கிறார்கள் . குறிப்பாக ஆங்கிலோ - இந்தியர்கள் கணிசமான தொகையில் (10%) இருக்கிறார்கள் . தமிழ் சமூகத்தினரும் குறிப்பிட்ட அளவில் (19%) உள்ளனர்.
# காடுகுடி

காடுகுடி , கிழக்கு பெங்களூரில் உள்ளது . வெள்ளை வயல் - இன் (white field ) ஒரு பகுதி ஆகும் .
# காடுகுடி

## பெயர் காரணம்

காடுகுடி என்ற சொல்லில் "குடி " என்றால் "கோயில்" (அ) "ஊர் " என்பதாகும். காட்டின் நடுவே உள்ள சிவன் கோவிலால் இந்த பெயர் ஆஅகும்.
# காடுகுடி

## கோயில் வரலாறு

இந்த கோயில் 600 ஆண்டு பழமையானது. வீர தமிழ் "சோழர்"களின் அடையாளம் ஆகும்.
# காடுகுடி

## ரயில் நிலையம்

வைட் பீல்டின் ரயில் நிலையம் காடுகுடி யில் தான் உள்ளது.
# காடுகுடி

## மக்கள்

இது தமிழர்கள் நிறைந்த "கிழக்கு பெங்களூரில்" உள்ளது.
இங்கு மொத்த சனத்தொகையில் தமிழர் சமூகம் 49% உள்ளது.
# கொடியாளி

கொடியாளி , கிழக்கு பெங்களூரில் உள்ளது .
# கொடியாளி

## அமைவிடம்

இது இந்திரா நகில் இருண்டு ஆரம்பமாகும் 80 அடி சாலையில் உள்ளது . மேலும் பழைய விமான நிலையம் செல்லும் சாலையிலும் விரிவடைந்து உள்ளது.
இது அலசூர் , திப்பசந்திரம் ஆகிய பகுதிகளால் சூழப்பட்டுள்ளது.
# கொடியாளி

## தூரம்

இது M . G ரோட்டில் இருந்து 5 kms தொலைவிலும் , கிருட்டினராசபுரம் ரயில் நிலையத்தில் உருந்து 7 kms தொலைவிலும் உள்ளது .
# கொடியாளி

## மக்கள்

இதுவும் அணைத்து கிழக்கு பெங்களூர் பகுதிகளை போலவே தமிழர் நிறைந்த பகுதியாகும் (31%) .
# கே.ஆர் புரம் (பெங்களூர்)

கிருட்டினராசபுரம் (அ) கிருஷ்ணராஜபுரம் (அ) பொதுவாக " கே . ஆர் புரம் " பெங்களூரின் கிழக்கு பகுதியில் உள்ள ஒரு சிறப்பான பகுதியாகும்.
# கே.ஆர் புரம் (பெங்களூர்)

## நிர்வாகம்

இது "கிழக்கு தாலுக்கா"வின் தலைமையகம் ஆகும்.
# கே.ஆர் புரம் (பெங்களூர்)

## சிறப்புகள்

" K .R Puram " ரயில் நிலையம் புகழ் மிக்கது. அணைத்து ரயில்களும் இன்று நின்றுதான் செல்லும் . இது பெங்களூர் - ஜோலார்பேட்டை பாதையில் உள்ளது .
# கே.ஆர் புரம் (பெங்களூர்)

## அமைவிடம்

இது பெங்களூரின் "பழைய மதராசு சாலை (N .H - 4)" (ஓல்ட் மெட்ராஸ் ரோடு) இல் உள்ளது.
# கே.ஆர் புரம் (பெங்களூர்)

## தமிழர்

இங்கு 2011 ஆண்டு கணக்கீட்டின் படி 3,00,000 அதிகமான மக்கள் வாழ்கிறார்கள். இங்கு 80 % விழுக்காடு மக்கள் தமிழர் ஆவர். தமிழரின் மக்கள் தொகை 2,25,000 ஆகும்.
# அச்சு முறுக்கு

**அச்சு முறுக்கு** (*Achappam*) என்பது பிரத்யேக வகை அச்சை பயன்படுத்தி சுடப்படுகிறது. கேரள மாநிலம் மற்றும் தமிழ்நாட்டில், கன்னியாகுமரி மாவட்டத்தில், கிறிஸ்தவர்களிடையே திருமணம் போன்ற சிறப்பு நாட்களில் அச்சு முறுக்கு அல்லது அச்சப்பம் இன்றியமையாத பணியாரம் ஆகும். இந்தப் பணியாரம் செய்யும் முறை மத்திய கிழக்கு ஆசிய நாடுகளில் இருந்து, இந்தியாவில் அறிமுகம் செய்யப்பட்டது என்று கருதப்படுகிறது.
# அச்சு முறுக்கு

## செய்முறை

அரிசி மாவில் 4 முதல் 6 வரை கோழிமுட்டை உடைத்து ஊற்றி, தேங்காய் பால் பயன்படுத்தி பிசைய வேண்டும். இதில் சற்று சீரகம் மற்றும் எள்ளு ஆகியவை கலந்து கிண்ட வேண்டும். விருப்பம் போல் சர்க்கரையும் சேர்த்துக் கொள்ளலாம். கொதிக்கும் தேங்காய் எண்ணெயில் முக்கி சூடு செய்த மாவின் முக்கால் வாசி வரையில் எண்ணெயில் விட்டு மாவு படிந்த பிறகு அதை தேங்காய் எண்ணெயில் அழுத்திப் பிடிக்க வேண்டும். சற்று நேரத்திலேயே அச்சில் உள்ள மாவு தானாகவே விடுபட்டு தேங்காய் எண்ணெயில் விழும். அது சிவப்பு நிறமாக மாறும்போது எடுத்து எண்ணெய் வடிகட்டி நீக்கவும். ஈரம் இல்லாத பாத்திரத்தில் அச்சு முறுக்கினை பாதுகாப்பாக இரண்டு மாதங்கள் வரையில் வைக்க முடியும். சர்க்கரை அல்லது வெல்லப் பாகு செய்து அச்சு முறுக்கில் பயன்படுத்தலாம்.
# பெ. மணியரசன்

**பெ. மணியரசன்**, தமிழ்த் தேசியப் பேரியக்கத் தலைவரும், கட்சியின் கொள்கை இதழான தமிழ்த்தேசியத் தமிழர் கண்ணோட்டம் இதழின் ஆசிரியரும், தஞ்சைப் பெரிய கோயில் உரிமை மீட்புக் குழு ஒருங்கிணைப்பாளரும் ஆவார்.
# பெ. மணியரசன்

## குடும்பம்

இவர், தஞ்சாவூர் மாவட்டம் செங்கிப்பட்டி அருகிலுள்ள ஆச்சாம்பட்டி காண்மத்தைச் சேர்ந்தவர். இவருடைய தந்தை பெரியசாமி, தாயார் பாப்பம்மாள், சகோதரர் பெயர் பெ. ரெங்கராசு. தோழர் பெ. மணியரசனுக்கு ம. லெட்சுமி என்ற மனைவியும் ம. செந்தமிழன் என்ற மகனும் உள்ளனர்.
# பெ. மணியரசன்

## அரசியல்

தொடக்கத்தில் தென்மொழி இயக்கத்தோடும் தமிழ்த்தேசியத்தந்தை பாவலரேறு அவர்களின் மீதுள்ள ஈடுபாட்டில் பெருஞ்சித்திரனார் கழகம் என்ற அமைப்பை நீண்ட காலம் நடத்தி இளைஞர்களை ஒருங்கிணைத்தார். தமிழ்நாட்டில் இந்தியப் பொதுவுடமைக் கட்சியில் தஞ்சை - திருவாரூர் ஆகிய மாவட்டங்களில் தீவிரமாக மக்கள் பணியாற்றியவர்கள் தோழர்கள் பெ. மணியரசன், கி. வெங்கட்ராமன் ஆகியோர். சீக்கிய இனப்படுகொலைக்கு ஆதரவாக செயல்பட்ட இந்தியப் பொதுவுடமைக் கட்சியைக் கண்டித்தும், தமிழீழ இனப்படுகொலையைக் கண்டுகொள்ளாததைக் கண்டித்தும் இவர்களது தலைமையில் தணிகைச்செல்வன், இராசேந்திரச்சோழன், தஞ்சை க. பழனிமாணிக்கம், த. கா. பரமசிவம், மா. கோ. தேவராசன் (சிதம்பரம்), புலவர் கி. த. பச்சையப்பன் உள்ளிட்ட பலர் இந்தியப் பொதுவுடமைக் கட்சியிலிருந்து விலக முடிவெடுத்து 1985 சூன் 11, 12 ஆகிய இரு நாட்கள் கல்லணையில் விவாதித்தனர். இவர்கள் அனைவரையும் இந்தியப் பொதுவுடமைக்கட்சி, கட்சியில் இருந்து வெளியேற்றியது. 1985 சூன் 29,30 ஆகிய நாட்களில் சிதம்பரத்தில் கூடிய இவர்கள் மார்சிஸ்ட் கம்யூனிஸ்ட் கட்சி (Marxist Communist Party - எம். சி. பி.) என்ற பெயரில் தனிக்கட்சி தொடங்கினர். அதன் அமைப்பாளராக தோழர் பெ. மணியரசன் தேர்வு செய்யப்பட்டார்.  
இந்தியப் பொதுவுடமைக் கட்சி (சி. பி. எம்.) தலைமையிலிருந்து வெளியேறி எம். சி. பி. ஐ. என்ற பெயரில் பீகாரைச் சேர்ந்த சிறீவஸ்த்தவா தலைமையில் ஓர் இயக்கம் செயல்பட்டுக் கொண்டிருந்தது. சில மாதங்கள் கழித்து அவர்களோடு தமிழகத் தோழர்கள் இணைந்தனர். அதன்பிறகு, இக்கட்சி இந்திய மார்க்சியப் பொதுவுடைமைக் கட்சி (எம். சி. பி. ஐ) ஆனது. ஆனால், அவர்களும் தமிழ்த் தேசியம் என்ற கருத்தியலை ஏற்க மறுத்தனர். இதனால், எம். சி. பி. ஐ.லிருந்து பெ. மணியரசன் தலைமையிலான தமிழகத் தோழர்கள் அனைவரும் வெளியேற முடிவு செய்தனர். இதன் தொடக்கமாக 1990 பிப்ரவரி 25 அன்று சென்னை பெரியார் திடலில் “தமிழ்த் தேசியத் தன்னுரிமை மாநாடு” என்ற தலைப்பில் மாநாடு ஒன்று தோழர்களால் ஒருங்கிணைக்கப்பட்டது. கட்சியின் மாநாடாக இல்லாமல் பொதுநிலையில் நடத்தப்பட்ட அம்மாநாடு அது.
# பெ. மணியரசன்

## கொள்கைகள்

இந்தியத் தேசியத்தை முற்றிலுமாக மறுத்து தமிழ்த் தேசியத்திற்கு முன்னுரிமை கொடுப்பது என்ற தமிழ்த் தேசப் பொதுவுடைமைக் கட்சியின் வெளிப்பாடாக இம்மாநாடு அமைந்தது. இதில் பிரிந்து போகும் உரிமையுடன் கூடிய தன்னுரிமை (Right to self determination with the to secede) தமிழ்நாட்டிற்கு வேண்டும் என்றும், தமிழ்நாட்டை மாநிலம் என்று அழைக்காமல் தமிழ்த்தேசம் என்று அழைக்க வேண்டும் என்றும், இந்தியாவைத் தேசம் என்று அழைக்காமல் ஒன்றியம் என்று அழைக்க வேண்டும் என்றும், பிரிந்து போகும் உரிமையுடன் கூடிய தமிழ்த்தேசக் குடியரசு நிறுவப்பட வேண்டும் என்றும் வலியுறுத்தும் மாநாட்டுத் தீர்மானத்தை தோழர் பெ. மணியரசன் முன்மொழிந்தார். பலத்த கரவொலிகளுடன் ஒருமனதாக அது ஏற்கப்பட்டது. மாநாட்டில் தமிழ்த்தேசியத்தந்தை பாவலரேறு பெருஞ்சித்திரனார், சாலை இளந்திரையன், சுப. வீரபாண்டியன், வழக்கறிஞர் அருள்மொழி, கவிஞர் இன்குலாப் உள்ளிட்டோர் கலந்து கொண்டிருந்தனர்.  
இந்திய அரசின் தேசிய ஒருமைப்பாட்டுப் பேரவைக் கூட்டத்தில் இம்மாநாடு குறித்து விளக்கம் தருமாறு, அப்போதைய தமிழக முதல்வர் கருணாநிதி நேரில் அழைத்து விசாரிக்கப்பட்டார். இதனைத் தொடர்ந்து, 1990 திசம்பர் 25ஆம் நாள் சிதம்பரத்தில் வைத்து பெ. மணியரசன் சிறைப்படுத்தப்பட்டார். 8 ஆண்டுகள் இவ்வழக்கு நடந்தது. இறுதியில் அவரை நீதிமன்றம் விடுவித்தது.  
எம். சி. பி. ஐ. யின் தமிழ்நாடு கிளை அக்கட்சியிலிருந்து முற்றிலும் துண்டித்துக் கொண்டு, “தமிழ்த் தேசப் பொதுவுடைமைக் கட்சி” என்ற புதிய பெயரை வைத்துக்கொண்டது. கட்சியின் முதல் மாநாடு காஞ்சிபுரம், அய்யம்பேட்டையில் 1991 பிப்ரவரி 1, 2, 3 நாட்களில் நடைபெற்றது. கட்சியின் கொள்கை அறிக்கை முடிவு செய்யப்பட்டது. தோழர் பெ. மணியரசன் அவர்களைப் பொதுச் செயலாளராகக் கொண்டு த. தே. பொ. க. இயங்கத் தொடங்கியது.  
தமிழ்த் தேசப் பொதுவுடைமைக் கட்சி 1992 பிப்ரவரி 1, 2, 3 ஆகிய நாட்களில் காஞ்சிபுரம் அய்யம்பேட்டையில் தனது முதல் மாநாட்டை நடத்தியது. அதில், த. தே. பொ. க. கொள்கை அறிக்கை மற்றும் அமைப்புச் சட்டம் ஆகியவை நிறைவேற்றப்பட்டன. பிறகு, 1998, திசம்பர் 24, 25, 26 ஆகிய நாட்களில் சிதம்பரத்தில் நடைபெற்ற கட்சியின் மூன்றாவது சிறப்புப் பொதுக்குழுவில் கொள்கை அறிக்கையில் சில திருத்தங்கள் மேற்கொள்ளப்பட்டன. 2005 அக்டோபர் 31, நவம்பர் 1, 2 ஆகிய நாட்களில் சென்னையில் நடைபெற்ற 5ஆவது சிறப்புப் பொதுக்குழுவில் கொள்கை அறிக்கையிலும், அமைப்புச் சட்டத்திலும் சில திருத்தங்கள் செய்யப்பட்டன. மேற்கண்ட கொள்கை அறிக்கையின் அடித்தளத்தில் நின்று துல்லியப்படுத்தப்பட்ட நிலைப்பாடுகளைக் கொண்டு, ஓசூரில் 2011 செப்டம்பர் 23 மற்றும் 24 ஆகிய நாட்களில் நடைபெற்ற தமிழ்த் தேசப் பொதுவுடைமைக் கட்சி 6ஆவது சிறப்புப் பொதுக்குழுவில் கொள்கை அறிக்கை புதிதாக மறுவரைவு செய்யப்பட்டது. தேவைக்கேற்ப அமைப்புச் சட்டத்தில் மாறுதல்கள் செய்யப்பட்டு, புதிய அமைப்புச் சட்டமும் இச்சிறப்புப் பொதுக்குழுவில் நிறைவேற்றப்பட்டது. தமிழ்த் தேசப் பொதுவுடைமைக் கட்சியின் கொடியில் மூன்றில் இரண்டு பாகத்தில் சிவப்பு வண்ணம் உள்ளது.
இந்தச் சிவப்பு, புரட்சியின் அடையாளம், ஈகத்தின் வெளிப்பாடு. நம் குருதியின் மறுபதிப்பு. எஞ்சியுள்ள மூன்றில் ஒரு பாகம் வெள்ளை நிறம். வெள்ளை நிறப் பின்னணி, அமைதியின் மீது, உலகு தழுவிய சமாதானத்தின் மீது தமிழர்களுக்குள்ள நமக்குள்ள அக்கறையைக் காட்டுகிறது. அமையப்போகும் தமிழ்த்தேசக் குடியரசு உலக அமைதிக்குப் பாடுபடும் என்பதைக் குறிக்கிறது. அந்த வெள்ளைப் பகுதியில் நம்முடைய தமிழ்த்தேசத்தின் வரைபடம் கருப்பு வண்ணத்தில் உள்ளது. கருப்பு வண்ணம் தமிழ் இனத்தின் நிறம்.
# பெ. மணியரசன்

## போராட்டங்கள்

4 சூன் 2017 அன்று கதிராமங்கலத்தில் மீத்தேன் திட்டத்துக்கு எதிர்ப்புத் தெரிவித்து விவசாயிகளும் பொதுமக்களும் நடத்திவரும் போராட்டத்தில் கலந்துகொள்ளச் சென்ற பெ. மணியரசனை காவல்துறையினர் கைது செய்தனர்.  
கதிராமங்கலம் மக்கள் ஓஎன்ஜிசிக்கு எதிராகப் போராட ஆரம்பித்து ஒரு வருடம் நிறைவடைந்ததை காட்டும் விதமாக அங்கு பெ. மணியரசன் அறவழியில் பொதுக்கூட்டம் ஒன்றை நடத்தினர். இதில் கலந்துகொண்ட பல அமைப்புகளைச் சேர்ந்த 25 பேர் மீது காவல்துறை வழக்கு பதிந்தனர். இந்நிலையில் 10 சூன் 2018 அன்று இரவு சென்னை செல்வதற்காக இரண்டு சக்கர வாகனத்தில் தோழர் ஒருவருடன் பின் பக்கம் உட்கார்ந்து கொண்டு வந்தார் மணியரசன். இவர்களை மற்றொரு இரண்டு சக்கர வாகனத்தில் பின் தொடர்ந்து வந்த இரண்டு மர்ம நபர்கள், மணியரசன் கையைப் பிடித்து இழுத்துத் தள்ளி விட்டனர். இதில் நிலைதடுமாறி கீழே விழுந்தவருக்குக் கால் முட்டி, கை என உடம்பின் பல பகுதிகளில் பலத்த காயம் ஏற்பட்டு தனியார் மருத்துவமனையில் அனுமதிக்கப்பட்டு சிகிச்சை பெற்றார்.
# பெ. மணியரசன்

## எழுதிய நூல்கள்

- **ஆரியம் X தமிழ் தேசியம்**
- **திராவிடம்: தமிழர் மறுமலர்ச்சியை வளர்த்ததா? வழிமாற்றியதா?**
- தமிழ்த் தேசியம் பன்முக பார்வை (தொகுதி -1, 2)
- தை நிமிர்வு
- தமிழ் தேசியம் அரசியல் அறம் அமைப்பு
- தமிழ் பேரரசன் இராசராசன்
- தமிழ்தேசக் குடியரசு
- தாயகம் மறுக்க குடியுரிமை சட்டமா?
- காவிரி நேற்று-இன்று-நாளை
- இந்துத்துவா அரசியலுக்கு மாற்று தமிழ்த்தேசியமே
- ஒரு முடிவுக்கு வாருங்கள்
- சாதியும் தமிழ்த்தேசியமும்
- தேர்தலும் தமிழ்த்தேசியமும்
- பேராசிரியர் அ. மார்க்ஸுடன் இணைந்து மணியரசன் **பாரதி - ஒரு சமூக இயல் பார்வை** என்ற நுலை எழுதியிருக்கிறார்.
- உலகெங்கும் விடுதலைப் போராட்டங்கள் **பெ. மணியரசன் மற்றும் கி .வெங்கட்ராமன்**
# பெஞ்சமின் கிரகாம்

**பெஞ்சமின் கிரகாம்** (Benjamin Graham, மே 8, 1894 - செப்டம்பர் 21, 1976) பிரித்தானியாவில் பிறந்த ஒரு அமெரிக்கப் பொருளியல் நிபுணர் மற்றும் தொழில்முறை முதலீட்டாளர் ஆவார். *மதிப்பு சார்ந்த முதலீடு* (Value Investing) என்கிற கருத்தாக்கத்தை கொணர்ந்த முதல் நபராக இவர் கருதப்படுகிறார். 1928-ம் ஆண்டு கிரகாம் இந்த மதிப்பு சார்ந்த முதலீடு என்பது குறித்து கொலம்பியா வர்த்தகப் பள்ளியில் போதிக்கத் துவங்கினார். அதற்குப்பின் இந்த கோட்பாடு *செக்யூரிட்டி அனாலிசிஸ்* (Security Analysis) என்கிற புத்தகத்தின் பல்வேறு பதிப்புகள் வாயிலாக டேவிட் டோட் மற்றும் பெஞ்சமின் கிரகாம்-ஆல் மேலும் சீராக்கப்பட்டது. வாரன் பஃபெட், வில்லியம் ஜே. ருவனே, இர்விங் காஃன், வால்டேர் ஜே. ஸ்காலஸ் போன்ற உலகின் குறிப்பிடத்தக்க முதலீட்டாளர்கள் பலரும் கிராமின் வழியைப் பின்பற்றி வருகிறார்கள். வாரன் பஃபெட் தனது தந்தைக்குப் பிறகு கிரகாம் தான் தன் மீது அதிக தாக்கத்தை ஏற்படுத்திய நபர் என்று குறிப்பிடுகிறார். கிரகாம் தனது மாணவர்கள் பஃபெட் மற்றும் காஃன் ஆகியோர் மீது கொண்டிருந்த பெரு மதிப்பின் காரணமாக தனது இரு மகன்களுக்கும் ஹோவர்டு கிரகாம் பஃபெட் மற்றும் தாமஸ் கிரகாம் காஃன் என்று பெயரிட்டுள்ளார்.
# அச்சிறுபாக்கம் ஆட்சீசுவரர் கோயில்

## இறைவன்

மூலவர் ஆட்சீஸ்வரர் சிவலிங்கத் திருமேனியாக காட்சியளிக்கிறார். இத்தலத்தில் சங்கு தீர்த்தம், சிம்ம தீர்த்தம் என இரு தீர்த்தங்கள் உள்ளன.
# அச்சிறுபாக்கம் ஆட்சீசுவரர் கோயில்

## வழிபட்டோர்

இரண்டு சந்நிதிகள் இத்திருத்தலத்தில் உள்ளன.கண்ணுவ முனிவர், கௌதம முனிவர் வழிபட்ட திருத்தலம்.
# அச்சிறுபாக்கம் ஆட்சீசுவரர் கோயில்

## போக்குவரத்து

திருச்சி-சென்னை அதிவேக பாதையில் 79 ஆவது கிலோமீட்டர் தொலைவில் அச்சிறுபாக்கம் அமைந்துள்ளது.  
திருச்சி-சென்னை உடனான பகையிரதப் பாதையில் அச்சிறுபாக்கமே தலைமையகமாகும்.
# விக்கிப்பீடியா:வலைப்பதிவு இடுகைகளில் தமிழ் விக்கிப்பீடியா அறிமுகம்

**தமிழ் விக்கிப்பீடியா** குறித்த தகவல்கள் இணையத்தில் இடம் பெற்றிருக்கும் சில வலைப்பதிவுகளில் (வலைப்பூக்கள்) இடம் பெற்றிருக்கின்றன. அவ்வாறு இடம் பெற்ற சில வலைப்பதிவு இடுகைகளின் தொகுப்புகள் கீழே;  
- 1,000 நாட்களில் 1,00, 000 கட்டுரைகள் விக்கிபீடியாவில் - செ.ச.செந்தில்நாதன் - பெப்ரவரி 22, 2008
- விக்கிப்பீடியாவிற்கு பங்களியுங்கள் . . . - யாழ் மயூரன் - 27/08/2007
- கட்டறுக்கும் அறிவு - கட்டற்ற பகிர்வு (விக்கிபீடியா அறிமுக வலைப்பதிவுகள்) - மு.மயூரன்
- விக்கிபீடியா என்றால் என்ன? - 28/07/2006
- விக்கிபீடியா என்ன கொம்பா? - 30/07/2006
- சிலது விட பலது பெரிதா? - விக்கி தத்துவம்!! - வெளி கண்ட நாதர் - 24/05/2006
- விக்கிபீடியர்களுக்கான உலாவி.. Firefox..! - மயூரன் - 22/10/2005
- தமிழ் விக்கிபீடியா முன்னோடி இ. மயூரநாதன் - மின் அஞ்சல் சந்திப்பு - நற்கீரன் - 29/07/2005
- தமிழ் விக்கிபீடியா வில் உங்கள் பங்களிப்பு! - வா. மணிகண்டன் - 11/04/2005
- விக்கிபீடியா - சந்தோஷ் குரு - 10/04/2005
- இன்னுமொரு விக்கி - நவன் பகவதி - 05/03/2005
- வலைப்பதிவெல்லாம் பழசு... - காசி - 20/12/2004
# திருச்செங்கோடு அர்த்தநாரீசுவரர் கோயில்

**திருச்செங்கோடு அர்த்தநாரீசுவரர் கோயில்** (*Tiruchengode Ardhanareeswarar Temple*) திருஞானசம்பந்தரால் தேவாரம் தேவாரப் பாடல் பெற்ற தலங்களில் கொங்கு நாட்டுத் தலங்களில் ஒன்றாகும். மூலவர் அர்த்தநாரீஸ்வரர், தாயார் பாகம்பிரியாள். செங்கோட்டு வேலவர் என முருகனுக்கு தனி சந்நிதி அமைந்துள்ளது. இத்தலம் அமைந்துள்ள மலையானது ஒரு புறம் பார்க்கும் பொழுது ஆணாக தோற்றமளிக்கிறது. வேறு இடத்தில் பெண் போல தோற்றம் அளிக்கிறது. இத்தலத்தின் தீர்த்தம்- தேவதீர்த்தம் தலமரமாக இலுப்பை மரம் உள்ளது.  
விறன்மிண்ட நாயனார் அவதாரத் தலம்.  
திருநீலகண்டம் பதிகம் - திருஞானசம்பந்தரால் தேவாரம்  
பண் - வியாழக்குறிஞ்சி  
திருச்சிற்றம்பலம்  
| 1250 | காவினை யிட்டுங் குளம்பல தொட்டுங் கனிமனத்தால்  
ஏவினை யாலெயில் மூன்றெரித் தீரென் றிருபொழுதும்  
பூவினைக் கொய்து மலரடி போற்றுதும் நாமடியோம்  
தீவினை வந்தெமைத் தீண்டப்பெ றாதிரு நீலகண்டம். | 1.116.2 |  |
| --- | --- | --- | --- |
| 1251 | முலைத்தடம் மூழ்கிய போகங்களும்மற் றெவையு மெல்லாம்  
விலைத்தலை யாவணங் கொண்டெமை யாண்ட விரிசடையீர்  
இலைத்தலைச் சூலமுந் தண்டும் மழுவும் இவையுடையீர்  
சிலைத்தெமைத் தீவினை தீண்டப்பெ றாதிரு நீலகண்டம். | 1.116.3 |  |
| 1252 | விண்ணுல காள்கின்ற விச்சா தரர்களும் வேதியரும்  
புண்ணிய ரென்றிரு போதுந் தொழப்படும் புண்ணியரே  
கண்ணிமை யாதன மூன்றுடை யீருங் கழலடைந்தோம்  
திண்ணிய தீவினை தீண்டப்பெ றாதிரு நீலகண்டம். | 1.116.4 |  |
| 1253 | மற்றிணை யில்லா மலைதிரண் டன்னதிண் டோ ளுடையீர்  
கிற்றெமை யாட்கொண்டு கேளா தொழிவதுந் தன்மைகொல்லோ  
சொற்றுணை வாழ்க்கை துறந்துந் திருவடி யேயடைந்தோம்  
செற்றெமைத் தீவினை தீண்டப்பெ றாதிரு நீலகண்டம். | 1.116.5 |  |
| 1254 | மறக்கு மனத்தினை மாற்றியெம் மாவியை வற்புருத்திப்  
பிறப்பில் பெருமான் திருந்தடிக் கீழ்ப்பிழை யாதவண்ணம்  
பறித்த மலர்கொடு வந்துமை யேத்தும் பணியடியோம்  
சிறப்பிலித் தீவினை தீண்டப்பெ றாதிரு நீலகண்டம். | 1.116.6 |  |
| (*) இப்பதிகத்தில் 7-ம் செய்யுள் சிதைந்து போயிற்று. | 1.116.7 |  |  |
| 1255 | கருவைக் கழித்திட்டு வாழ்க்கை கடிந்துங் கழலடிக்கே  
உருகி மலர்கொடு வந்துமை யேத்துதும் நாமடியோம்  
செருவி லரக்கனைச் சீரி லடர்த்தருள் செய்தவரே  
திருவிலித் தீவினை தீண்டப்பெ றாதிரு நீலகண்டம். | 1.116.8 |  |
| 1256 | நாற்ற மலர்மிசை நான்முகன் நாரணன் வாதுசெய்து  
தோற்ற முடைய அடியும் முடியுந் தொடர்வரியீர்  
தோற்றினுந் தோற்றுந் தொழுது வணங்குதும் நாமடியோம்  
சீற்றம தாம்வினை தீண்டப்பெ றாதிரு நீலகண்டம். | 1.116.9 |  |
| 1257 | சாக்கியப் பட்டுஞ் சமணுரு வாகி யுடையொழிந்தும்  
பாக்கிய மின்றி இருதலைப் போகமும் பற்றும்விட்டார்  
பூக்கமழ் கொன்றைப் புரிசடை யீரடி போற்றுகின்றோம்  
தீக்குழித் தீவினை தீண்டப்பெ றாதிரு நீலகண்டம். | 1.116.10 |  |
| 1258 | பிறந்த பிறவியிற் பேணியெஞ் செல்வன் கழலடைவான்  
இறந்த பிறவியுண் டாகில் இமையவர் கோனடிக்கண்  
திறம்பயில் ஞானசம் பந்தன செந்தமிழ் பத்தும்வல்லார்  
நிறைந்த உலகினில் வானவர் கோனொடுங் கூடுவரே. | 1.116.11 | } |
இது திருக்கொடிமாடச் செங்குன்றூரில் அடியார்களுக்குக்  
கண்ட சுரப்பிணிநீங்க வோதியருளியது.  
திருச்சிற்றம்பலம்  
**தீர்த்தம் :
!தேவ தீர்த்தம்.**  
| வழிபட்டோர்:
!கேதார கௌரி. | } |
| --- | --- |
# திருச்செங்கோடு அர்த்தநாரீசுவரர் கோயில்

## தல வரலாறு

- மலை சிவந்தநிறமாக இருப்பதால் செங்கோடு என்று பெயர் பெற்றது. தெய்வத்திருமலை, நாகமலை, உரசகிரி எனப் பல பெயர்களும் உள்ளது.
- மலையேற உள்ள படிகளில் 60 ஆம் படி மிகச் சிறப்பு வாய்ந்ததாக சொல்லப்படுகிறது. இங்கு நின்று சத்தியம் செய்தால் அது நீதி மன்றத்திலும் ஏற்றுக் கொள்ளப்படும் என்ற நிலை இருந்ததாம்.
- கேதாரகௌரி, மரகத லிங்கத்தைப் பூசித்து, இறைவனின் பாகத்தைப் பெற்றதாக வரலாறு சொல்லப்படுகிறது.
- சம்பந்தர் கொங்கு நாட்டுத் தல யாத்திரையில் முதலில் இப்பதியை வணங்கி, பின்பு சில தலங்களுக்குச் சென்றுவிட்டு திரும்பவும் இங்கு வந்த போது, அவருடன் வந்த அடியார்களை 'நளிர்சுரம்' பற்றி வருத்த 'அவ்வினைக் கிவ்வினை' என்னும் பதிகம் பாடி, 'தீவினைவந்தெம்மைத் தீண்டப்பெறா திருநீலகண்டம்' என ஆணையிட்டு அந்நாடு முழுவதும் பிணிதீர்த்தார் என்பது பெரியபுராண வரலாறு.
- இத்தலத்துச் சொல்லப்படும் ஒரு செய்தி :- இங்கு வாழ்ந்த குணசீலர் என்ற புலவருக்காகச் செங்கோட்டுவேலர் மாடு மேய்கும் சிறுவனாக வந்து குணசீலரின் கடைமாணாக்கர் என்று தன்னைக் கூறிக்கொண்டாராம். பாண்டிப்புலவரேறு என்பவர்; "சமரமுகத் திருச்செங்கோடு சர்ப்பசயிலமெனில் அமரிற்படம் விரித்து ஆடாததென்னே?!" - என்று வியந்து பாடி அதற்குமேல் எழுதமுடியாது திண்டாடினாராம்; அப்போது, சிறுவனாக வந்த வேலவன் "அஃது ஆய்ந்திலையோநமரன் குறவள்ளி பங்கன்எழுகரை நாட்டு உயர்ந்த குமரன் திருமருகன் மயில் வாகனம் கொத்தும் என்றே" - எனப் பாட்டினை முடித்து அப்புலவரைத் திரும்பிப் போகும்படிச் செய்தார் என்ற செய்தி இம்மலையடிவாரத்தில் நிகழ்ந்ததாகுமென்று சொல்லப்படுகிறது.  
தேவாரப் பாடல்கள் : சம்பந்தர் - வெந்தவெண் ணீறணிந்து
# திருச்செங்கோடு அர்த்தநாரீசுவரர் கோயில்

## தல வரலாறு

### சிறப்புகள்

- சிவத்தலமாகயிருப்பினும் இது முருகப்பெருமானுக்கு மிகவும் உகந்த தலம்.
- இது அர்த்தநாரித் தலம்.
- இத்தலம் மலைமீது உள்ளது.
- மேலமாட வீதியிலிருந்து பார்த்தால் இம்மலை பார்ப்பதற்கு நாகம் போன்றிருப்பதால் நாகாசலம் நாககிரி என்றும் பெயர் உண்டு.
- கோயிலுக்குச் செல்ல மலைமீது 1200 படிகள் ஏற வேண்டும். படிகட்டுக்களில் பாம்பு உருவங்கள் உள்ளன.
- ஓரிடத்தில் நீளமான (20 அடி) பாம்பு வாடிவத்திலேயே ஏறும் வழி அமைந்துள்ளது.
- இத்தலம் பற்றிய குறிப்புகள் சிலப்பதிகாரம், தேவாரம், கந்தர் அநுபூதி, கந்தர் அலங்காரம் முதலியவைகளில் உள்ளன.
- செங்கோட்டு வேலவர் "அழகு மிளிரும்" நின்ற திருவுருவம் கொண்ட முருகப்பெருமான் வள்ளி, தேவசேனை உடனுறையவராக உள்ளார்.
- இறைவன் வெள்ளை பாஷாணத்தால் ஆன சுயம்பு மூர்த்தி. உளி படாதது விடங்கம் - அடியில் சதுரபீடம்.
- வேளாளக்கவுண்டர் மண்டபத்தூண் ஒன்றில் வீரபத்திரர் உருவமும், மற்றொன்றில் அர்ச்சுனன் தவக்கோலம், வேடன், குருவிக்காரியின் உருவமும் சிற்பக்கலையழகு நிறைந்தவை.
- அர்த்தநாரீஸ்வரர் மூலவர் - நின்ற திருமேனி. (இலிங்க வடிவமில்லை) பாதி புடவை - பாதி வேஷ்டி அலங்காரம்; இந்த கோலத்திலேயே (மூலவர்) காட்சி தருகிறார். முழு வடிவமும் வெள்ளைப் பாஷாணத்தால் ஆனது.
- திருவடியில் கீழ் குளிர்ந்த நீர் சுரக்கின்றது. இது தேவ தீர்த்தம் எனப்படுகின்றது. இத்தீர்த்தம் நாடொறும் வரும் அன்பர்கட்கு வழங்கப்படுவதைப்போல, அமாவாசை நாள்களில் 3, 4 அண்டாக்களில் சேகரிக்கப்பட்டு மக்களுக்கு வழங்கப்படுகிறது.
- மூலவர் முன்னால் மரகத லிங்கமும், பிருங்கி மகரிஷியின் உருவமும் உள்ளது.
- இங்குள்ள ஆதிகேசவ பெருமாள் சந்நிதி, நம்மாழ்வாரால் மங்களா சாசனம் செய்யப்பட்டதாகும்.
- வீரகவிராஜபண்டிதரால் பாடப்பட்ட தலபுராணம் உள்ளது.
- இத்தலத்தில் முதலாம் இராசராசன், சுந்தரபாண்டியத் தேவர், மைசூர்கிருஷ்ணராஜ உடையார் காலத்திய கல்வெட்டுக்கள் உள்ளன.
# திருச்செங்கோடு அர்த்தநாரீசுவரர் கோயில்

## அமைவிடம்

அஞ்சல் முகவரி: அர்த்தநாரீசுவரர் கோயில், திருச்செங்கோடு, நாமக்கல் மாவட்டம். அஞ்சல் குறியீட்டு எண்: 637211.  
அமைவிடம் மாநிலம் : தமிழ் நாடு சேலம், ஈரோடு, நாமக்கல் முதலிய ஊர்களிலிருந்து பேருந்தில் செல்லலாம். ஈரோட்டிலிருந்து 18-கி. மீ., சேலத்திலிருந்து 45 கி.மீ. தொலைவிலும் மற்றும் நாமக்கல்லிலிருந்து 32-கி.மீ. தொலைவில் உள்ளது.  
மலையின் அடிவாரத்தில் திருச்செங்கோடு கைலாசநாதர் கோயில் உள்ளது.
# திருச்செங்கோடு அர்த்தநாரீசுவரர் கோயில்

## போக்குவரத்து

ஈரோடு, சேலம், நாமக்கல் போன்ற நகரங்களிலிருந்து இக்கோயிலுக்குச் செல்ல பேருந்துவசதி உள்ளது. தொடருந்தில் பயணம் செய்ய விரும்புவோர் ஈரோடு சந்திப்பு சென்று அங்கிருந்து பேருந்து மூலம் திருச்செங்கோட்டை அடையலாம். திருச்செங்கோட்டிலிருந்து நாமக்கல் செல்லும் சாலையில் இக்கோயிலுக்குச் செல்லும் மலைப்பாதை உள்ளது. இதில் இருபாதைகள் உண்டு. ஒன்று நடைப்பயணமாகப் படிக்கட்டு வழிச் செல்வோருக்காக ஒரு பாதையும் வாகனம் மூலம் செல்வோருக்காக மற்றொன்றும் பயன்படும் வகையில் அமைக்கப்பட்டுள்ளன. கோயில் நிர்வாகத்தால் மலைமேல் செல்ல கட்டனப்பேருந்துவசதி செய்யப்பட்டுள்ளது.
# திருச்செங்கோடு அர்த்தநாரீசுவரர் கோயில்

## கோயில் அமைப்பு

அடிவாரத்திலிருந்து சுமார் 650 அடி உயரத்திலுள்ள இம்மலைக்கோயிலுக்குச் செல்லும் பாதை 1200 படிகளைக் கொண்டுள்ளது. கிழ-மேற்கில் 262 அடி நீளமும் தென்-வடலாக 201 அடி நீளமுடையது இக்கோயில். இதன் வடக்கு வாசல் இராஜகோபுரம் கிட்டத்தட்ட 84.5 அடி உயரத்துடன் ஐந்து நிலைகளுடன் அமைக்கப்பட்டுள்ளது. கிழக்கு, மேற்கு, தென்திசைகளிலும் இக்கோயிலுக்கு வாயில்களுண்டு. அவற்றுள் தென் திசை வாயிலுக்கு மட்டும் சிறுகோபுரம் உள்ளது.  
செங்கோட்டு வேலவர், அர்த்தநாரீசுவரர், ஆதிகேசவப் பெருமாள் என மூன்று தெய்வங்களின் சன்னிதிகள் கொண்டது இக்கோயில்.
மூலவர் அர்த்தநாரீசுவரர் சன்னிதி மேற்கு நோக்கியுள்ளது. ஆனால் சன்னிதிக்கு முன் வாயில் இல்லை. மாறாக ஒன்பது துவாரங்கள் கொண்ட கல்லாலான பலகணியுள்ளது.  
அர்த்தநாரீசுவரர் சன்னிதியின் முன்மண்டத்தில் ஆமை மண்டபம் ஒன்று உள்ளது. இக்கோயிலின் தூண்கள், மண்டபச் சுவர்களென அனைத்துப் பகுதிகளும் அழகிய சிற்ப வேலைப்பாடுகளைக் கொண்டுள்ளது குறிப்பிடத்தக்கது.  
மேலும் இக்கோயிலில் செங்கோட்டு வேலவர் சன்னிதியும், அர்த்தநாரீசுவரர் சன்னிதிக்குத் தென்புறம் கிழக்கு நோக்கிய நாரிகணபதி சன்னிதியும், தென்மேற்குப் பகுதியில் வெண்ணிற இலிங்கத்துடன் நாகேசுவரர் சன்னிதியும், தென்புறத்தில் திருமகள், நிலமகள் உடனுறை ஆதிகேசவப் பெருமாள் (நின்ற கோலம்) சன்னிதியும் உள்ளன.
# திருச்செங்கோடு அர்த்தநாரீசுவரர் கோயில்

## கோயில் அமைப்பு

### மேற்கு இராஜகோபுரம்

கோவை மாவட்டம் காடாம்பாடி எனும் ஊரில் ஐநூற்றுச் செட்டியார் எனும் இனத்தில் பிறந்த பக்தர் பாததூளி- சுந்தரியம்மாள் தம்பதியினருக்கு மகப்பேறு வாயக்காமல் போக, அவர்கள் திருச்செங்கோடு உமையொருபாகனை வழிபட்டு உமைபாகன் எனும் மகனைப் பெற்றனர். உமைபாகனுக்கு 5 வயது ஆகியும் பேசாமல் ஊமையாக இருந்தமையால், தேரோட்டத்தில் கலந்து கொண்டு தேர்க்காலில் மகனை உருட்டிவிட்டனர். உமைபாகன் மீது தேர் எறிச் சென்றப் பின்பு அவன் பேசத்தொடங்கினான். இந்த அதிசயத்தின் சாட்சியாக அவ்விடத்தில் மடம் நிறுவி தானதருமம் செய்து வந்துள்ளனர். அவர்களது மரபில் பிறந்தவர்கள் ஒன்றினைந்து திருச்செங்கோடு மலைமீது இராஜகோபுரம் அமைத்து தந்துள்ளனர்.
# திருச்செங்கோடு அர்த்தநாரீசுவரர் கோயில்

## பாடல் பெற்ற தலம்

### அர்த்தநாரீசுவரர்

இத்தலத்தின் இறைவன் அர்த்தநாரீசுவரரை திருஞானசம்பந்தர் முதலாம் திருமுறையின் 107 ஆவது திருப்பதிகத்திலும் திருநீலகண்ட திருப்பதிகம் எனும் 116வது திருப்பதிகத்திலும் பாடியுள்ளார்.
- வெந்தவெண் ணீறணிந்து-திருக்கொடிமாடச்செங்குன்றூர்-திருஞானசம்பந்தர் தேவாரம்
- அவ்வினைக் கிவ்வினை-திருநீலகண்டம்-திருஞானசம்பந்தர் தேவாரம்
# திருச்செங்கோடு அர்த்தநாரீசுவரர் கோயில்

## பாடல் பெற்ற தலம்

### செங்கோட்டு வேலவர்

இக்கோயிலின் மற்றொரு இறைவன் செங்கோட்டு வேலவரை அருணகிரிநாதர் திருப்புகழ், கந்தர் அலங்காரம் மற்றும் கந்தரனுபூதியிலும் பாடியுள்ளார். திருப்புகழில் ஒரு பாடல்:
- திருப்புகழ் - பாடல் 585 -அன்பாக வந்து...(திருச்செங்கோடு)
# திருவிடைவாய்த் தேவாரம்

திருஞான சம்பந்தர், திருநாவுக்கரசர். சுந்தரமூர்த்தி நாயனார் ஆகிய மூவர் பாடிய தேவாரப் பாடல்களை அடங்கல் முறை என்பர். இந்த அடங்கல் முறைத் தொகுப்பில் **திருவிடைவாய்த் தேவாரம்** இல்லை. இது பற்றிய குறிப்பும் இல்லை. இது கல்வெட்டால் அறியப்படும் நூல். பராக்கிரம பாண்டியன் கல்வெட்டு இந்த நூலைக் குறிப்பிடுகிறது. அக் கல்வெட்டு குறிப்பிடும் மற்றொரு நூல் சிராமலை அந்தாதி
# தீர்த்தனகிரி சிவக்கொழுந்தீசுவரர் கோயில்

**சிவக்கொழுந்தீஸ்வரர் கோயில்** என்பது சுந்தரரால் தேவாரம் பாடல்பெற்ற ஒரு சிவாலயமாகும். இது தேவாரப் பாடல் பெற்ற தலங்களில் நடுநாட்டு தலங்களில் ஒன்றாகும். இக்கோயில் தமிழ்நாடு மாநிலத்தில் கடலூர் மாவட்டத்தின் தீர்த்தனகிரி என்ற புறநகர்ப் பகுதியில் அமைந்துள்ளது.